PATVIRTINTA

Lentvario H. Senkevičiaus gimnazijos direktoriaus 2017 m. spalio 6 d.

Įsakymu Nr. V-154

**TRAKŲ RAJONO LENTVARIO HENRIKO SENKEVIČIAUS GIMNAZIJOS**

**SPECIALIOSIOS PEDAGOGINĖS PAGALBOS ASMENIUI IKI 21 METŲ TEIKIMO IR KVALIFIKACINIŲ REIKALAVIMŲ NUSTATYMO ŠIOS PAGALBOS TEIKĖJAMS TVARKOS APRAŠAS**

**I SKYRIUS**

**BENDROSIOS NUOSTATOS**

 1. Specialiosios pedagoginės pagalbos teikimo tvarkos aprašas (toliau-Aprašas) reglamentuoja specialiosios pedagoginės pagalbos (toliau-Pagalba) asmeniui iki 21 metų teikėjus ir gavėjus bei Pagalbos organizavimą.

2. Pagalbos paskirtis – didinti asmens, turinčio specialiųjų ugdymosi poreikių, ugdymosi veiksmingumą.

3. Pagalbos teikimą organizuoja ir koordinuoja gimnazijos administracija.

4. Pagalba teikiama vadovaujantis Lietuvos Respublikos švietimo įstatymu, jį įgyvendinančiais teisės aktais ir Aprašu.

5. Pagalbos gavėjai – gimnazijos mokiniai, turintys specialiųjų ugdymosi poreikių, išskyrus atsirandančius dėl išskirtinių gabumų.

6. Pagalbos teikėjai – gimnazijos specialusis pedagogas ir logopedas.

**II SKYRIUS**

**PAGALBOS ORGANIZAVIMAS**

7. 0,5 etatu dirbantis logopedas teikia pagalbą:

7.1 ne daugiau kaip 25 specialiųjų ugdymosi poreikių turinčių mokinių, ugdomų pagal ikimokyklinio, priešmokyklinio, pradinio, pagrindinio ir / ar vidurinio ugdymo programas, kuriems reikalinga logopedo pagalba.

8. 0,5 etatu dirbantis specialusis pedagogas teikia pagalbą:

8.1. ne daugiau kaip 13 specialiųjų ugdymosi poreikių turintiems mokiniams, ugdomiems pagal ikimokyklinio, priešmokyklinio, pradinio, pagrindinio ir / ar vidurinio ugdymo programas, kuriems reikalinga specialiojo pedagogo pagalba.

9. Skaičiuojant mokinius specialiojo pedagogo, logopedo etatui steigti, mokinys, turintis didelių ar labai didelių specialiųjų ugdymosi poreikių, prilyginamas dviem mokiniams.

10. Pagalba teikiama, kai ją skiria Gimnazijos vaiko gerovės komisija ar Tarnyba, tėvų (globėjų, rūpintojų) sutikimu.

11. Gimnazijos vaiko gerovės komisija turi teisę kreiptis į savivaldybėje vaiko teisių apsaugą užtikrinančią instituciją, kai vaiko tėvai (globėjai, rūpintojai) neužtikrina vaiko teisių ir teisėtų interesų gauti reikalingą Pagalbą.

12. Pagalbos gavėjų sąrašą, Gimnazijos vaiko gerovės komisijos pirmininko suderintą su Tarnyba, tvirtina gimnazijos direktorius.

13. Pagrindinės logopedo, specialiojo pedagogo darbo formos yra pratybos (individualios, pogrupinės (2–4 mokiniai), grupinės (5–8 mokiniai), pedagogų ir kitų dalyvaujančiųjų ugdymo procese asmenų bei mokinio tėvų (globėjų, rūpintojų) konsultavimas, o, esant poreikiui – Pagalba pamokoje ar kitaip organizuojamoje mokinio (mokinių) ugdymosi veikloje.

14. Gimnazijos vaiko gerovės komisijos sprendimu Pagalba specialiųjų ugdymosi poreikių turintiems mokiniams teikiama pamokų ir (arba) ne pamokų metu.

15. Pagalba turi būti derinama su psichologine, socialine pedagogine ir specialiąja pagalba.

16. Gimnazijos logopedas, specialusis pedagogas pareigybių aprašymuose numatytas funkcijas vykdo bendradarbiaudamas su Tarnybos, prireikus, kitų įstaigų, kurių veikla susijusi su vaiko sveikatos stiprinimu ir vaiko gerovės kūrimu, specialistais.

**III SKYRIUS**

**REIKALAVIMAI SPECIALIOJO PEDAGOGO, LOGOPEDO, TEIKIANČIŲ SPECIALIĄJĄ PEDAGOGINĘ PAGALBĄ ASMENIUI IKI 21 METŲ, IŠSILAVINIMUI IR KVALIFIKACIJAI**

 17. Logopedu gali dirbti ir specialiąją pedagoginę pagalbą teikti asmuo, kuris:

 17.1. yra įgijęs aukštąjį išsilavinimą ir logopedo ar defektologo logopedo, ar oligofrenopedagogo kvalifikaciją;

 17.2. yra įgijęs specialiosios pedagogikos kvalifikacinį laipsnį;

 17.3. yra baigęs specialiosios pedagogikos (logopedijos) studijų programą (specializaciją).

 18. Specialiuoju pedagogu gali dirbti ir specialiąją pedagoginę pagalbą teikti asmuo, kuris:

 18.1. yra įgijęs aukštąjį išsilavinimą ir specialiojo pedagogo ar defektologo ar oligfrenopedagogo kvalifikaciją;

 18.2. yra įgijęs specialiosios pedagogikos kvalifikacinį laipsnį;

 18.3. yra baigęs specialiosios pedagogikos ir logopedijos arba edukologijos (specialiosios pedagogikos) studijų programą (specializaciją).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_